Smilers

Smilers on eesti pop- ja rokkansambel, mille laulja ja kitarrist on Hendrik Sal-Saller. Ansambel asutati 1993 Helsingis, kuid grupp saavutas kommertsedu ennekõike 1990. aastate teisel poolel Eestis, kus Smilers on avaldanud kokku 15 stuudioalbumit mitmekümne raadiohitiga ning esinenud kõikides maakondades ja olulisemates popkontserdipaikades. Smilers kui bänd sai alguse 1990. aastate alguses Soomes. Eesti laulja, laulukirjutaja ning kitarrist Hendrik Sal-Saller oli kümnendi alguseks Soome emigreerunud, kuid polnud loobunud muusikategemisest. Bändi esialgne nimi oli Lezer Brozers, kuid 1994. aastaks kandis kollektiiv nime Smilers ning avaldas samanimelise ingliskeelse debüütalbumi "Smilers (album)", millele kaks aastat hiljem järgnes EP "Take Five". EP ilmumise ajaks andis Smilers aastas kuni paarsada kontserti ning oli teinud endale nime, mängides Helsingi klubides. Smilersi kommertsedu Eestis algas 1997. aastal ilmunud albumiga "Olen kuul". Album, mis teenis ühest küljest eetriaega raadiotes, pakkus teisalt uusi ideid eestikeelsele poprokile. 1998. aastal avaldatud album "Mõistus on kadunud" kasvatas Smilersi populaarsust. Albumi olulisim lööklaul oli "Tantsin sinuga taevas", mis on tänapäevani tuntumaid laule bändi repertuaaris. 1999. aastal avaldas kollektiiv kaks albumit, ingliskeelset Soome-perioodi koondava "Smilers 1994–1996" ning uue eestikeelse materjaliga "Suure surmaga läbi elu". Aastatuhandevahetuse künnisel oli Smilersist saanud tuntumaid ja mängitumaid eesti levimuusikagruppe. Smilers andis nii klubikontserte kui ka osales Eesti linnu läbivatel suvistel kontserditurneedel. Ansambli kommertsedu jätkus ka uuel kümnendil: 2001. aastal avaldatud album "Jalgpall on parem kui sex" sai kurikuulsaks, sest albumi kümnest laulust üheksa avaldati raadiosinglitena. Albumi nimilugu ilmus ka soome- ja ingliskeelsena, sellest on saanud üks eesti jalgpallifännide tunnuslaule ning palale on viidatud eesti popkultuuris. Smilersi 10. tegutsemisaastat tähistas 8. väljalase, album "Ainult unustamiseks". 2004. aastal avaldati kollektiivi armastuslaule koondav "Ainult armastusest". Samal aastal andis Smilers kokku umbes 150 kontserti. Aktiivne kontserditegevus talletati aastal 2005 kahel kontsertalbumil. "Live unplugged" sisaldab CD- ja DVD-plaatidel salvestist ansambli 2003. aastal toimunud akustilisest kontserdist. "Esimene Eesti tuur" on aga salvestis Tallinnas Pirita kloostri varemetes toimunud kontserdist, kus Smilers jagab lava külalisesinejatega (sh Ewert Sundja, Ines, Cool D, Tanel Padar, Mihkel Raud). Lisaks nendele albumitele ilmus bändi juhtfiguuril Hendrik Sal-Salleril album "Hendrik Sal-Saller & Estonian Dream Big Band", kus artist esitab tuntud Smilersi laule uuendatud kujul koos bigbändiga. 2007. aastal ilmus album "Õhus on Smilers". Aastal 2011 ilmus 15. stuudioalbum pealkirjaga "Viimane". Lisaks kontsertidele ja turneedele Eestis ja Soomes on Smilers osalenud heategevusüritustel ning esinenud Lõuna-Prantsuse Alpides ja Sharm el Sheikhis Egiptuses. Lisaks bändiliikmete endi kirjutatud pop rock'i stiilis originaallugudele on Smilers eestistanud, avaldanud ja esitanud Rod Stewarti hittlaulu "Da Ya Think I'm Sexy" (eesti keeles "Kui sa tahad sexy", avaldatud albumil "Olen kuul" 1997). Alates Smilersi asutamisest on bändi juhtfiguuriks laulja, laulukirjutaja ja kitarrist Hendrik Sal-Saller, kes on lisaks Smilersile kirjutanud muusikat ka teistele eesti artistidele nagu Shanon, Ines, Supernova ja Gerli Padar. Ansambli ülejäänud koosseis on alates asutamisest oluliselt muutunud, peamine tendents on olnud Soome päritolu muusikute osakaalu vähenemine. Ansamblis on kaasa löönud palju muusikuid, sealjuures 1990. aastate esimesel poolel, kui Smilers oli veel rohkem soome kui eesti bänd, hulk sealseid instrumentaliste. Ebatäielik nimekiri endistest liikmetest: Petteri Hasa (trummid), Jarmo Haapanen (trummid), Martin Jürman (kitarr) Marko Kainulainen (trummid), Peevo (kitarr), Lauri Murtomaa (kitarr), Joni (basskitarr), Anssi Saarnilehto (basskitarr), Eba (kitarr), Merzi (trummid), The Lid (trummid), Lare (kitarr), Veljo Vingissar (taustalaul). 1994 – "Smilers" 1996 – EP "Take Five" 1997 – "Olen kuul" 1998 – "Mõistus on kadunud" 1999 – "1994–1996" 1999 – "Suure surmaga läbi elu" 2001 – "Jalgpall on parem kui sex" 2002 – "Remixed" 2003 – "Ainult unustamiseks" 2004 – "Ainult armastusest" 2005 – "Live Unplugged" 2005 – "Esimene Eesti tuur" 2007 – "Õhus on Smilers" 2008 – "Smilers ETV Live" 2009 – "2009" 2011 – "Viimane" 2013 – "SMILERSXX: 20 aastat meteoriitide sajus" 2002 – "Jalgpall on parem kui sex" 2002 – "Meteoriitide sajus" 2003 – "Ainult unustamiseks" 2006 – "Pimedam pool" 2006 – "Üle tumeda vee" 2007 – "Keelatud viljade turg" 2013 – "Mojito" 2015 – "Et Sa teaks" 2017 – "Hipisuvi" 2018 – "Anna mulle tuld" 2021 – "Tee mis sa tahad" "Lähme sõidame (minu auto)" "Tantsin sinuga taevas" "Mina, Pets, Margus & Priit" "Ainult unustamiseks" "Käime katuseid mööda" "Räägi mis sa teed" "Jalgpall on parem kui sex" "Aega parajaks teen" "Mõistus on kadunud" "Ära viska mind ära" "Asi on maitses" "Mojito" 1998 – I koht eesti lugude arvestuses "Tantsin sinuga taevas" (1216 häält, [1]) 1999 – II koht eesti lugude arvestuses "Läbi elu" (1063 häält, [2]) 2001 – II koht eesti lugude arvestuses "Mina, Pets, Margus & Priit" (1480 häält, [3]) 2003 – III koht eesti lugude arvestuses "Käime katuseid mööda" (1425 häält; samas arvestuses esikümnes kokku 3 Smilersi lugu, [4]) 2013 – I koht eesti lugude arvestuses "Mojito" (796 häält) 1998 – aasta hittlugu "Tantsin sinuga taevas" 2004 – aasta artist 2005 – aasta artist 1998 – Aasta Raadiohitt 1998 "Tantsin sinuga taevas" 2004 – Aasta Raadiohitt 2004 "Ainult unustamiseks" 2005 – Aasta Raadiohitt 2005 "Käime katuseid mööda" 2007 – Aasta Raadiohitt 2007 "Üle tumeda vee" 2008 – Aasta Ansambel 2008 Alates novembrist 2018 sõidab Tallinnas ansambli Smilers nimeline tramm. Smilersi laule on kasutatud paljudes reklaamikampaaniates. Näiteks: Kütusefirma Neste kasutas palasid "Lähme sõidame (minu auto)" ja "Kvaliteetaeg" telereklaamides Laulu "Käime katuseid mööda" on rakendatud nii sporditarvete poeketi Sportland kui mobiiltelefoni kõnekaardi Simpel telereklaamides Soome telekomiettevõte Elisa Oyj kasutas Smilersi palasid "Rikutud süda", "Sina oled õige" ja "Nii sind ootan", tutvustamaks oma teenuseid Eestis Palal "Asi on maitses" oli kandev roll õlletootja A. Le Coqi reklaamikampaanias "Eesti Popmuusika Aastaauhinnad 1998". Vaadatud 22. detsember 2008. "Eesti Popmuusika Aastaauhinnad 2004". Vaadatud 22. detsember 2008. "Eesti Popmuusika Aastaauhinnad 2005". Vaadatud 22. detsember 2008. "Eesti Popmuusika Aastaauhinnad 2007". Vaadatud 22. detsember 2008. "Eesti Popmuusika Aastaauhinnad 2008". Vaadatud 22. detsember 2008. Tallinnas vuras teele Smilersi tramm, Kroonika, 30.11.2018. Ansambel Smilers sai endanimelise trammi ERR Menu, 30.11.2018. Koduleht Smilers andmebaasis MusicBrainz (inglise keeles) The Smilers Family – fänniklubi Smilersi ajalugu muusikalehel Allstarz.ee "Smilers tegi DVD/CD". Elu24.ee. 12. detsember 2008. Täna õhtul Smilers ETV saadete arhiiv